Viborger Samler, 1847-02-15
(Jndsendt.)¬ J Motiverne til Forordningen af 27de Januar d. A. om Forbedring i de offentlige civile Lægers Embedsindtægter findes i Collegial=Tidenden Pag. 58 anført som en Grund, hvorfor det kongelige danske Cancelli ikke har villet gjøre nogen allerunderdanigst Jndstilling, i Anledning af hvad der af Østifternes Stænderforsamling i Præmisserne til dens Betænkning var udtalt: "at der fra dens Side Jntet var at erindre imod, at den Gage, som Stadsphysicus i Helsingøer, nu har af Byen for de ham tillagte offentlige Forretninger, nemlig 100 Rbd. forøges til 250 Rbd., paa samme Maade som er fastsat for Districtslægerne, saafremt vedkommende "Autoritet finder, at hans Forretninger og Stilling dertil "forøvrigt qvalificere ham, – den, "at Provindsialstænderne "for Nørre-Jylland ikke havde fundet Anledning til at tiltræde denne Yttring fra de Roeskildske Stænder. Denne Grund beroer imidlertid paa en Misforstaaelse fra Collegiets Side, hvilken jeg som Referent af Sagen i den Jydske Forsamling, troer at burde oplyse. J Comiteebet. St. Tid. Pag. 682 hvilken ikke kan have været Collegiet ubekjendt, da der i Collegial=Tidenden Pag. 57 udtrykkeligt henvises til det Sted i Stændertidenden, hvor Betænkningen er indført - hedder det nemlig i Anledning af det heromhandlede Spørgsmaal: at "Comiteen formener, at nærværende Forsamling, uanseet at en saadan Gageforbedring vil være at udrede af den hele Lignings-Sum, dog ikke vil finde Anledning til at udtale sig over et Spørgsmaal, der saa specielt vedkommer en enkelt Commune i Østifterne, især da den omhandlede Sum i sig er meget ubetydelig. Comiteen antog, at Forsamlingen hverken burde udtale sig for eller imod dette af Østifternes Forsamling antagne Amendement, da dette kun vedkom en enkelt Commune i Østifterne, og den omhandlede Sum, der vilde være at ligne paa hele Landets Hartkorn og Kjøbstæderne, derhos var høist ubetydelig, nemlig 150 Rbd. Jmod hvad Comiteen saaledes havde udtalt, fandt ingen Jndvending Sted enten fra den kongelige Commissarii Side, eller af Nogen af Forsamlingens Medlemmer. Dersom man herimod i Forsamlingen havde yttret den Formening, at det fra Formens Side var nødvendigt eller dog rettest, at den Jydske Forsamling udtalte sig om disse Helsingøer vedkommende 150 Rbd., paa Grund af at de skulde lignes paa hele Kongeriget, og at Forsamlingens Taushed i saa Henseende maatte betragtes, som om den ikke billigede Østifternes Forsamlings Anskuelse i dette Punkt, vilde der fra Comiteens Side være gjort et bestemt Forslag til Forsamlingen. Men da der Jntet blev erindret imod Comiteens anførte Yttringer, antog denne, at saavel Regjeringens Organ som Forsamlingen var enig heri, og at Spørgsmaalet altsaa sin Tid vilde være at afgjøre af Regjeringen, som en Østifterne vedkommende Sag, efter den af disses Stænderforsamling desangaaende udtalte Anskuelse, og uden at man kunde paaberaabe sig den Jydske Forsamlings Taushed, som om den ikke havde tiltraadt, ikke havde billiget det af Østifternes Forsamling antagne Amendement. Da Cancelliet imidlertid nu sees, desuagtet at have antaget dette Sidste, har jeg anseet det for passende at oplyse det Urigtige heri. - Viborg, den 11te Febr. 1847. C. M. Jespersen. (Dette Jnserat bedes optaget i den Berlingske Tidende.)